Tereftaloyylikloridi

Tereftaloyylikloridi (C8H4Cl2O2) on tereftaalihaposta johdettu happokloridi. Yhdistettä käytetään valmistettaessa muun muassa kestäviä tekokuituja.

 Ominaisuudet, valmistus ja käyttö 
Huoneenlämpötilassa tereftaloyylikloridi on valkoisia, neulamaisia kiteitä. Se reagoi veden ja alkoholien kanssa, mutta liukenee orgaanisiin liuottimiin, kuten dietyylieetteriin. Tereftaloyylikloridia valmistetaan tereftaalihapon ja tionyylikloridin välisellä reaktiolla.

Tereftaloyylikloridia käytetään eräiden lääkkeiden ja väriaineiden valmistuksessa. Tärkein käyttökohde on kuitenkin erilaisten tereftaalihappojohdannaisten, kuten polyesterien  ja polyamidikuitujen valmistus. p-Fenyleenidiamiini reagoi tereftaloyylihapon kanssa muodostaen aramidikuituihin kuuluvaa erittäin kestävää Kevlaria. Para-asemassa toisiinsa nähden sijaitsevat aromaattiset ryhmät antavat kuidulle sen lujuuden. Reaktiossa liuottimena käytetään heksametyylifosforiamidia ja N-metyylipyrrolidonia.Malcolm B. Polk, Tyrone L. Vigo & Albin F. Turbank :High Performance Fibers, Kirk-Othmer Encyclopedia of Chemical Technology, John Wiley & Sons, New York, 2004. Viitattu 15.07.2013 
450px|Kevlarin valmistus tereftaloyylikloridista ja p-fenyleenidiamiinista

 Lähteet 

 Aiheesta muualla 
ChemBlink: Terephthaloyl chloride 

Luokka:Aromaattiset yhdisteet
Luokka:Happokloridit